Keskittymiä käsittelevän neuvoa-antavan komitean 76. kokouksessaan 7. huhtikuuta 2000 ja 77. kokouksessaan 14. huhtikuuta 2000 antama lausunto asiaan COMP/M.1671 - Dow Chemical/Union Carbide - liittyvästä alustavasta päätösluonnoksesta



Virallinen lehti nro C 256 , 14/09/2001 s. 0003 - 0003



Keskittymiä käsittelevän neuvoa-antavan komitean 76. kokouksessaan 7. huhtikuuta 2000 ja 77. kokouksessaan 14. huhtikuuta 2000 antama lausunto asiaan COMP/M.1671 - Dow Chemical/Union Carbide - liittyvästä alustavasta päätösluonnoksesta (2001/C 256/03) 1. Neuvoa-antava komitea yhtyy päätösluonnokseen ja katsoo, että ehdotettu keskittymä muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja sillä on yhteisönlaajuista ulottuvuutta. 2. Merkitykselliset tuotemarkkinat: a) Neuvoa-antava komitea yhtyy päätösluonnokseen ja katsoo, että lineaarinen suurpainepolyeteeni C8 (LLDPE C8) muodostaa erilliset tuotemarkkinat. b) Neuvoa-antava komitea yhtyy päätösluonnokseen ja katsoo, että on olemassa merkitykselliset matalapainetekniikan tuotemarkkinat, joihin kuuluu matalapaineprosessi ja katalyytti, mutta ei ole tarpeen päättää, onko matalapaineprosessitekniikalle yhdet merkitykselliset tuotemarkkinat vai onko kullekin yksittäiselle prosessille (liete-, liuos- ja kaasufaasiprosessi) omat markkinansa. c) Neuvoa-antava komitea yhtyy päätösluonnokseen ja katsoo, että jokainen eteeniamiini (EDA, DETA, TETA, TEPA, AEEA, AEP, ja E100/HPA-X) muodostaa erilliset tuotemarkkinat. 3. Merkitykselliset maantieteelliset markkinat: a) Neuvoa-antava komitea yhtyy päätösluonnokseen ja katsoo, että LLDPE C8:n merkitykselliset maantieteelliset markkinat ovat Länsi-Euroopan markkinat. b) Neuvoa-antava komitea yhtyy päätösluonnokseen ja katsoo, että matalapainetekniikan markkinoiden merkityksellinen maantieteellinen ulottuvuus on maailmanlaajuinen. c) Neuvoa-antava komitea yhtyy päätösluonnokseen ja katsoo, että jokaisen eteeniamiinin merkitykselliset maantieteelliset markkinat ovat maailmanlaajuiset. 4. Kilpailuanalyysi: a) Neuvoa-antava komitea yhtyy päätösluonnokseen ja katsoo, että ehdotettu keskittymä vahvistaa Dow Chemicalin määräävää asemaa LLDPE C8:n markkinoilla. b) Neuvoa-antava komitea yhtyy päätösluonnokseen ja katsoo, että ehdotettu keskittymä vahvistaa Union Carbiden määräävää asemaa matalapainetekniikan markkinoilla. c) Neuvoa-antava komitea yhtyy päätösluonnokseen ja katsoo, että ehdotettu keskittymä luo määräävän aseman jokaisen eteeniamiinin markkinoille. 5. Neuvoa-antava komitea on komission kanssa samaa mieltä siitä, että osapuolten 23. maaliskuuta 2000 esittämät sitoumukset a) poistavat kilpailuongelmat LLDPE C8 markkinoilla; b) poistavat kilpailuongelmat eteeniamiinien markkinoilla; c) markkinatestin perusteella eivät riitä poistamaan kilpailuongelmia matalapainetekniikan markkinoilla. 6. Neuvoa-antavan komitean enemmistö on komission kanssa samaa mieltä siitä, että tarkistetut sitoumukset yhdessä komission esittämien tarkennusten kanssa riittävät poistamaan kaikki päätösluonnoksessa esille tuodut kilpailuongelmat. Vähemmistö on eri mieltä. 7. Siten neuvoa-antavan komitean enemmistö on komissio kanssa samaa mieltä siitä, että Dow Chemical Union Carbiden -keskittymä voidaan julistaa sulautuma-asetuksen 8 artiklan 2 kohdan nojalla perustamissopimuksen ja ETA-sopimuksen toimintaan soveltuvaksi. Vähemmistö on eri mieltä. 8. Neuvoa-antava komitea kehottaa komissiota ottamaan huomioon kaikki jäsenvaltioiden keskustelussa esille tuomat seikat. 9. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.